România a avut noroc la tragerea la sorţi pentru play-off-ul CM 2014, primind exact adversarul cel mai accesibil: GRECIA. Mai mult, manşa secundă se va desfăşura pe Naţional Arena!





"Tricolorii" vor întîlni Grecia la mijlocul lunii noiembrie pentru unul dintre ultimele 4 locuri rămase pentru Europa la Mondialul din Brazilia. Elenii au terminat pe locul doi o grupă cu Bosnia, Slovacia, Letonia, Lituania şi Liechtenstein, acumulînd 25 de puncte, la egalitate cu Bosnia, dar cu un golaveraj mai slab.

Citeşte şi: Doi paşi pînă în Brazilia » Cine e Grecia, naţionala care stă între România şi o revenire după 16 la Campionatul Mondial!



Ultima şi singura dată cînd România a participat la un baraj pentru calificarea la un turneu final a fost în 2011. Atunci, "tricolorii" conduşi de Gică Hagi au fost eliminaţi de Slovenia, după 1-2 în deplasare şi 1-1 pe teren propriu.

Meciurile care vor decide ultimele patru echipe din Europa care vor merge în Brazilia vor avea loc pe 15 şi 19 noiembrie.

Play-off-ul pentru Mondial:

Grecia - România

Portugalia - Suedia

Ucraina - Franţa

Islanda - Croaţia

Meciurile se vor juca tur-retur pe 15 şi 19 noiembrie 2013.